Okresná prokuratúra Michalovce 
Nám. Slobody 3, 071 01 Michalovce 1

Sp. zn. : Pv 174/12/8807	Michalovce, 4.5.2012
EEČ : 2-66-124-2012

U Z N E S E N I E

Trestná vec:	obvinená XXXXX  
Prečin:	podvod podľa § 221 odsek 1 Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátorka Okresnej prokuratúry Michalovce
Rozhodnutie:
Podľa § 216 odsek 1 Trestného poriadku podmienečne zastavujem trestné stíhanie obvinenej:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
Skutková veta:
ako oprávnená osoba k poberaniu dávky a príspevkov v hmotnej núdzi neoznámila Úradu práce, sociálnych vecí a rodiny, Odboru sociálnych vecí a rodiny v Michalovciach, že jej dcére XXXXX, nar. 28. 08. 1992, ktorá s ňou býva v spoločnej domácnosti a je spoločne posudzovanou osobou v hmotnej núdzi, sa dňa 06. 07. 2011 narodila dcéra Samanta, pričom dávka a príspevky v hmotnej núdzi jej boli teda vyplatené neoprávnene za obdobie od 01. 08. 2011 do 30. 09. 2011 v sume 351,06 € a to aj napriek tomu, že o tejto povinnosti bola náležite poučená, v dôsledku čoho z Úradu práce, sociálnych vecí a rodiny, Odbor sociálnych vecí a rodiny XXXXX neoprávnene poberala dávku a príspevky v hmotnej núdzi, čím takto za uvedené  obdobie pre Úrad práce, sociálnych vecí a rodiny XXXXX, ul. XXXXX spôsobila škodu vo výške 386,16 €, 
Podľa §216 odsek 2 Trestného poriadku je určená skúšobná doba pre jednotlivých obvinených nasledovne: 
1.	XXXXX, dátum narodenia: XXXXX 
20 mesiacov
Z priloženého spisového materialu nevyplýva potreba uložiť obvinenej v skúšobnej dobe obmedzenia v zmysle ustanovenia odseku 4 § 216 Trestného poriadku.
Odôvodnenie:
Poverený príslušník Obvodného oddelenia PZ  XXXXX uznesením  sp. zn. ORP-277/MI-MI-2012 zo dňa 29. 02. 2012 začal trestné stíhanie a súčasne vzniesol obvinenie XXXXX pre prečin  podvodu podľa §  221 ods. 1 Tr. zákona na tom skutkovom základe, ktorý je rozvedený vo výrokovej časti tohto uznesenia.

Obvinená XXXXX spáchanie vyššie uvedeného prečinu priznala v plnom rozsahu. Výslovne dala súhlas s postupom podľa § 216 Tr. poriadku na podmienečné zastavenie trestného stíhania. Spôsobenú škodu sa zaviazala uhradiť v mesačných splátkach vo výške 10,- € písomnou dohodou zo dňa 18. 01. 2012 a písomnou dohodou zo dňa 07. 03. 2012 bola upravená mesačná splátka na sumu 22,- €, čím došlo aj k splneniu zákonnej podmienky uvedenej v § 216 ods. 1 písm. b) Tr. poriadku.

Obvinená z miesta bydliska nie je bližšie hodnotená. XXXXX prokuratúry XXXXX z 02. 07. 2009 sp. zn. Pv 210/09, právoplatné 04. 09. 2009, bolo trestné stíhanie pre spolupáchateľstvo prečinu porušovania domovej slobody podľa § 20 a § 194 ods. 1 Tr. zákona podmienečne zastavené so skúšobnou dobou v trvaní 12 mesiacov do 04. 09. 2010. Obvinená sa v skúšobnej dobe osvedčila. 
	
Vzhľadom na osobu obvinenej, s prihliadnutím na jej doterajší život, výšku spôsobenej škody a ďalšie okolnosti, je možné považovať podmienečné zastavenie trestného stíhania s uložením skúšobnej doby v trvaní 20 mesiacov, za dostačujúce.
	
Preto bolo potrebné rozhodnúť tak, ako je to uvedené vo výroku tohto uznesenia.
	
Ak obvinená v priebehu skúšobnej doby bude viesť naďalej riadny život, uhradí celú spôsobenú škodu, bude rozhodnuté, že sa osvedčila. Inak sa rozhodne, a to prípadne aj počas skúšobnej doby, že sa v jeho trestnom stíhaní bude pokračovať.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

Mgr. Dagmar Baťalíková
prokurátorka